Glenn Close

**Glen Klous** (; IPA: ; 19. mart 1947.) je američka pozorišna, filmska i televizijska glumica. Pet puta je bila nominovana za Oskar: dva puta za najbolju glavnu i tri za najbolju sporednu glumicu. Najpoznatija je po ulogama markize de Mertej u drami Opasne veze i Kruele de Vil u komediji 101 dalmatinac.

## Karijera
### Film
Klousova je prvu predstavu odigrala 1974. a prvu ulogu na filmu dobila je 1982. Bila je to drama *[[Svet po Garpu (film)|Svet po Garpu]]*, snimljena prema istoimenoj knjizi. Sledeće godine igrala je u komediji *[[Velika jeza]]* reditelja Larija Kazdana, a 1984. u sportskoj drami *[[Prirodno (film)|Prirodno]]* sa Robertom Redfordom. Za sva tri filma bila je nominovana za Oskar za najbolju sporednu glumicu, te je vrlo rano postala tražena i cenjena u Holivudu. Dve najpoznatije uloge u karijeri odigrala je 1987. i 1988. godine. Prva je bila uloga Aleksandre Forest, opsesivnog i surovog ubice u filmu *[[Fatalna privlačnost]]*. Ovaj lik proglašen je za jednog od deset najvećih filmskih negativaca dvadesetog veka. U filmu *[[Opasne veze (razvrstavanje)|Opasne veze]]* tumačila je lik okrutne markize de Mertej. Za obe uloge bila je nominovana za Oskar za najbolju glavnu glumicu, ali nije osvojila nijednog. Za ulogu u *Fatalnoj privlačnosti* bila je u konkurenciji za Zlatni globus, a za ulogu u *Opasnim vezama* za Nagradu BAFTA. Iako je već na samom početku karijere imala pet nominacija za Oskara i veliki broj ponuda, počela je da bira manje i sporedne uloge, te je njena filmska karijera počela stagnirati. Tek 1996. postala je svetski poznata po ulozi Kruele Devil u blokbasteru *[[101 dalmatinac]]*. Godine 2011. Klousova je završila film *[[Albert Nobbs|Albert Nobs]]* na kome je radila deset godina. Osim što glumi u filmu, autor je scenarija za film te ga je i režirala. U filmu tumači ulogu žene koja, da bi preživala u svetu muškaraca u devetnaestom veku, radi prerušena u batlera, gospodina Alberta Nobsa.

### Televizija
Na televiziji je debitovala 1975. u manjoj ulozi u seriji *[[Pravila igre (TV-serijal)|Pravila igre]]*. Godine 1984. igrala je glavnu ulogu u drami *Something about Amelia* za koju je bila nominovana za Zlatni globus za najbolju glumicu u mini–seriji kao i za prvu nagradu Emi. Sedam godina kasnije prihvatila je ulogu Sare u TV–seriji *Sarah, Plain and Tall*, a 1993. glavnu ulogu u TV–filmu *Skylark*. Za obe uloge je bila nominovana za nagradu Emi, ali nagradu je dobila dve godine kasnije, za ulogu u seriji *Serving in Silence: The Margarethe Cammermeyer Story*. Iste godine pozajmila je glas Moni Simpson u animiranoj seriji *[[The Simpsons|Simpsonovi]]*. Igrala je i u drami *In the Gloaming*, emitovanoj 1997, za koju je ponovo bila nominovana za Emi. Uloge u serijama i TV–filmovima devedesetih održavale su popularnost koju je stekla sa ulogama u filmovima iz 80-ih. Godine 2002. glumila u nekoliko epizoda serije *[[Vil i Grejs]]* i bila je u konkurenciji za nagradu Emi za najbolju gostujuću glumicu. Sledeće godine je posle skoro dvadeset godina nagrađena Emijem za izvedbu Eleonore Akvitanske u istorijskoj drami *The Lion in Winter*. Najuspešnija i najnagrađivanija serija u kojoj je glumila bila je *Opasna igra* iz 2007. Za ulogu u toj seriji nagrađena je Zlatnim globusom i *Nagradom Udruženja glumaca za najbolju glavnu glumicu u seriji*, kao i sa dva Emija – 2008. i 2009.

## Izabrana filmografija

## Reference

## Vanjske veze

*